Грифиндор

**Грифиндор** је једна од четири куће на Хогвортској школи за вештичарење и чаробњаштво, чији је творац био Годрик Грифиндор. Он је Шеширу за разврставање наредио да у његову кућу распореду само оне ученике који поседују особине које он највише цени — као што су храброст, витештво и дрскост.

Симболична животиња куће је лав, а боје скерлетноцрвена и златна. Такође, Грифиндорски део пешчаника са поенима испуњен је рубинима, а дух куће је Сер Николас де Мимси-Порпингтон, познатији као „Скоро Обезглављени Ник”. Мото Грифиндора је „Forti Animo Estote”, што у преводу са латинског значи „Будите храбри”.

## Особине

"*Док би најсмеонији од свих
 Ишли у племенити Грифиндор.*"
— Шешир за разврставање о особинама Грифиндораца

Међу особинама Грифиндораца истичу се „смелост, дрскост и витештво”, а своју храброст понекад исказују и преко границе несмотрености. Значајно је и то да је већина чланова Дамблдорове армије и Реда феникса из Грифиндора, мада је могући разлог томе и то што су оснивачи тих група Грифиндорци, те да нису желели да позову много особа из других кућа да се придруже.

Према речима Финеаса Нигелуса Блека, чланови других кућа, посебно Слитерина, понекад су осећали да се Грифиндорци превише баве „бесмисленим херојством”. Северус Снејп, такође Слитеринац, сматрао је да су многи Грифиндорци умишљени и арогантни, као и безобзирни према превилима.

## Углед

Грифиндорци и Слитеринци деле жестоко ривалство међу собом, као и сами оснивачи њихових кућа — Годрик Грифиндор и Салазар Слитерин — до чије свађе је дошло због Слитериновог става о свима који нису чистокрвни. Такође овоме је можде добринео и елемент осећања неправде, јер су Хари Потер и његови другови Грифиндорци имали тенденцију да победе у многим околностима које се, када се посматрају са неутралне тачке гледишта, могу сматрати неправедним.

Примери овога су поени у последњи час које је директор Албус Дамблдор доделио појединим Грифиндорцима на гозби за крај године, што је довело до тога да Грифиндор надмаши Слитерин за десет поена и освоји куп куће у школској години 1991—1992, док су правила која су прекршена те ноћи занемарена. Такође, изузетка од правила је направљен и када је професорка Мек Гонагал доделила Харију његову сопствену метлу и место у квидичком тиму, иако првацима није било дозвољено да поседују метле због. Још једно од дешавања због којег су поједини чланови других сматрали да је Грифиндор фаворизован, је кад је Хари Потер изабран за четвртог представника трочаробњачког турнира, иако је Хогвортски представник већ изабран — Хафлпафовац Седрик Дигори.

Ипак, Рејвенкло и Хафлпаф били су на страни Грифиндораца у њиховом сукобу са Слитеринцима. Ово се доста могло приметити током Другог чаробњачког рата, као на пример по томе што су чланове Дамблдорове армије чинили искључиво ученици из Грифиндора, Рејвенклоа и Хафлпафа, без и једног Слитеринца у њему.

Током битке за Хогвортс, студенти из Слитерина су отишли, док су старији студенти из остале три куће остали да се боре против Лорда Волдемора и његове војске — међутим главешина Слитерина, профеоср Пужорог, одвео је своје студенте, а потом се вратио у замак са појачањем (међу којима су можда били и неки Слитеринци из виших разреда) и лично се борио против Волдемора. Већина познатих Смртождера (осим Питера Петигруа, Квиринуса Квирела и вероватно неколико других) били су чланови Слитеринске куће, што је још један могући разлог зашто су друге две куће прешле на страну Грифиндора уместо Слитерина.

## Грифиндорски торањ

### Заједничка просторија

Улаз у грифиндорску заједнилку просторију (која је даље водила до грифиндорских спаваоница) налази се иза портрета Дебеле даме. Она у заједничку просторију пропушта сваког ко зна лозинку. Заједничка просторија садржи много фотеља, столова и камин. Камин је повезан на флу-мрежу, али како је изузетно јаван, Грифиндорци углавном користе сове да комуницирају са породицама.

У просторији се такође налази и огласна табла за јавне објаве, попут датума следећег путовања у Хогсмид викендом, али и за обавештења појединих ученика који желе да купе или продају половне књиге, или да тргују картицама из чоколадних жабица и слично. Заједничка просторија је веома удобна, а Грифиндорци су се састајали у њој ради групног учења, прослава или опуштања.

### Спаваонице

Из заједничке просторије у саму кулу водило је двоја степеништа — мушко, које је водило ка седам спаваоница (по једна за сваку годину) и женско, такође са седам спаваоница за сваку годину.

На степениште за девојчице била је бачена чин, тако да ако би дечак крочио на њега и направио неколико корака, гласна збук би се огласио и степениште би се привремено претворило у камени тобоган, шаљући дечака и било кога другог ко се тада налазио на степеништу, до самог дна. Према књизи *Историја Хогвортса*, оснивачи су веровали да су девојчице вредније поверења од дечака, тако да док је само степениште за девојчице било зачарано да спречи дечаке да кроче на њега, док на степениште за дечаке није бачена никаква чин. Свака спаваоница је округла соба са прозорима који имају поглед на терен, а кревети су били са балдахином.

## Главешине куће

Годрик Грифиндор
(10. век)Минерва Мек Гонагал
(?—1998)Невил Лонгботом
## Познати Грифиндорци

* Сер Кадоган
* Николас де Мимси-Порпингтон
* Албус Дамблдор
* Рубеус Хагрид
* Минерва Мек Гонагал
* Моли Пруит
* Артур Визли
* Сиријус Блек
* Лили Еванс
* Ремус Лупин
* Питер Петигру
* Џејмс Потер
* Бил Визли
* Чарли Визли
* Перси Визли
* Оливер Дрвце
* Ангелина Џонсон
* Ли Џордан
* Алисија Спинет
* Фред Визли
* Џорџ Визли
* Кормак Мек Лаген
* Кети Бел
* Хермиона Грејнџер
* Хари Потер
* Дин Томас
* Рон Визли
* Лавандер Браун
* Шејмус Финиган
* Невил Лонгботом
* Парвати Петил
* Колин Кривеј
* Џини Визли
* Ромилда Вејн
* Денис Кривеј
* Џејмс Сиријус Потер
* Роуз Грејнџер-Визли
* Лили Луна Потер